* **Βαρκελώνη 4 μέρες 24-27/12/2024. Αεροπορικώς**

**1η Μέρα 24.12.24 | Θεσσαλονίκη – Βαρκελώνη**

Συγκέντρωση στο αεροδρόμιο ‘’Μακεδονία’’ για την απευθείας πτήση μας στην Βαρκελώνη. Άφιξη, επιβίβαση στο λεωφορείο και αναχωρούμε για το κέντρο της πόλης για μια πρώτη γνωριμία! Στη συνέχεια θα αναχωρήσουμε για το ξενοδοχείο μας. Άφιξη και τακτοποίηση.

**2η Μέρα 25.12.24 | | Βαρκελώνη – Λόφος Montjuïc – Ισπανικό χωριό – Paseo de Gracia – Sagrada Familia - Park Güell.**

Πρωινό στο ξενοδοχείο μας και αναχωρούμε για τα περιφερειακά του κέντρου για να ξεκινήσουμε την περιήγηση μας στην πανέμορφη πρωτεύουσα της Καταλονίας. Θα επισκεφτούμε το Ολυμπιακό χωριό, το Ολυμπιακό λιμάνι, την Barceloneta και το παλιό ψαροχώρι. Θα συνεχίσουμε για τον λόφο Montjuic όπου θα μάθουμε για την πλούσια ιστορία του και στη συνέχεια θα επισκεφτούμε το περίφημο Ισπανικό χωριό (εισιτήρια εξ’ ιδίων), μια μικρογραφία της Ισπανίας, που κατασκευάστηκε για την παγκόσμια έκθεση του 1929. Συνεχίζουμε για τον επιβλητικό ναό της Sagrada Familia, το σημαντικότερο έργο του Gaudi που είναι και το πιο επισκέψιμο μνημείο της Βαρκελώνης. Θα ξεναγηθούμε εξωτερικά και στη συνέχεια θα αναχωρήσουμε για το περίφημο πάρκο Γκουέλ (εισιτήρια εξ’ ιδίων), έργο του Antonio Gaudi, παράδειγμα αρμονίας της φύσης και αρχιτεκτονικής, που έχει ανακηρυχθεί παγκόσμιο μνημείο πολιτιστικής κληρονομιάς της UNESCO. Στη συνέχεια ελεύθερος χρόνος για φαγητό και ψώνια. Για το βράδυ σας προτείνουμε να παρακολουθήσετε Flamenco στην πατρίδα του και να αφεθείτε στον έντονο και γεμάτο πάθος ρυθμό του.

**3η Μέρα 26.12.24** **| Βαρκελώνη – Girona – Figueres / Μουσείο Νταλί.**

Πρωινό. Η σημερινή ολοήμερη ξενάγησή μας θα ξεκινήσει με το Φιγκέρες (Figueres), την πόλη του Σαλβαδόρ Νταλί. Στο μουσείο του (εισιτήρια εξ’ιδίων) θα δούμε την μεγαλύτερη συλλογή έργων του παγκοσμίως, από τα νεανικά του χρόνια έως τον θάνατό του. Σε πολλά από τα έργα του εμφανίζεται η Γκαλά, η γυναίκα και ο έρωτας της ζωής του, ενώ στο κέντρο του μουσείου βρίσκεται ο τάφος του, στον χώρο και στην πόλη που τον τίμησε όσο κανείς άλλος. Βγαίνοντας από το μουσείο απολαύστε επίσης την έκθεση κοσμημάτων, που αποτελείται από 37 μοναδικά κοσμήματα τα οποία σχεδίασε

ο πολυτάλαντος ζωγράφος. Συνεχίζουμε για την Τζιρόνα (Girona), μια πανέμορφη πόλη στις όχθες του ποταμού Onar με πανέμορφα ζωγραφιστά σπίτια. Θα θαυμάσουμε τον Καθεδρικό ναό της πόλης και θα περπατήσουμε στην πρώην εβραϊκή συνοικία, όπου ζούσαν οι Σεφαρδίτες – οι Εβραίοι της Ισπανίας. Επιστροφή αργά το απόγευμα στην Βαρκελώνη.

**4η Μέρα 27.12.24 | Βαρκελώνη - Προαιρετική επίσκεψη στο ενυδρείο (Aquarium Barcelona) – Πτήση επιστροφής.**

Πρωινό και ελεύθερος χρόνος στο κέντρο της πόλης για τα τελευταία σας ψώνια. Για όσους το επιθυμούν σας προτείνουμε επίσκεψη στο μεγαλύτερο ενυδρείο της Ευρώπης - Aquarium Barcelona. Στη συνέχεια θα αναχωρήσουμε για το αεροδρόμιο για την πτήση της επιστροφής.

|  |  |  |
| --- | --- | --- |
| **Βαρκελώνη 4 μέρες** |  | **Αναχώρηση: 24/12/2024 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Early booking Τιμή σε δίκλινο** | **Κανονική τιμή σε δίκλινο** | **Παιδί σε τρίκλινο 2-12 ετών** | **Επιβ. Μονόκλινου** | **Γενικές Πληροφορίες** |
| Alexandre Hotel Fira Congress | 4\* | Πρωινό | 485 | 535 | 419 | 175€ | Πτήσεις με την Aegean Airlines: Θεσσαλονίκη - Βαρκελώνη: 15:10-17:05 Βαρκελώνη - Θεσσαλονίκη: 19:50-23:25  |
| Vilamari | 4\* | Πρωινό | 545€ | 595€ |  445€ | 199€ |
| **Στη τιμή περιλαμβάνονται:** Αεροπορικά με την Aegean Airlines: Μια χειραποσκευή 8kg το άτομο. Πρωινό καθημερινά στον χώρο του ξενοδοχείου. Τρείς (3) διανυκτερεύσεις στο ξενοδοχείο της επιλογής σας. Μεταφορές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Περιηγήσεις σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης & Ιατροφαρμακευτική ασφάλεια.**Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Check points: 20€ το άτομο. Τέλη διαμονής. 23kg βαλίτσα: 60€ το άτομο. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. |